Coordenadas: 29°49′44″S 31°01′49″L﻿ / ﻿-29.829, 31.0303

O **Moses Mabhida** é un estadio multiúsos situado en Durban (Suráfrica), construído para a disputa da Copa Mundial de Fútbol de 2010. Leva o nome de Moses Mabhida, un exsecretario xeral do Partido Comunista Surafricano (SACP), e está destinado a ser un estadio de usos múltiples de categoría mundial.

O estadio ten unha capacidade prevista dunhas 70.000 persoas. Está situado no novo Recinto Deportivo Kings Park, como parte dos plans da cidade para a Copa do Mundo da FIFA. Sitúase xunto ao antigo Estadio Kings Park, que dará paso ao novo complexo que inclúe un pavillón cuberto, un museo do deporte, novos aparcadoiros e unha estación de transporte. O nome previsto nun principio para esta instalación era *Estadio King Senzangakhona*, e aínda é coñecido con este nome nalgúns ámbitos.

Características
---------------

O deseño do estadio foi levado a cabo polo Estudo alemán GMP Architekten, que xa levou a cabo obras similares en distintas partes do mundo. A característica principal do estadio é o arco que se proxecta 105 m sobre o chan, podendo acceder ao alto do mesmo os espectadores por teleférico dende un lateral, ou a través de centos de chanzos desde o outro. Situado xunto ao Océano Índico, o Moses Mabhida Stadium dispón dun teito cuberto que lle converte no máis vistoso dos novos estadios de Suráfrica.

Construción
-----------

A súa construción atrasouse trinta e dous meses sobre os prazos previstos, sendo finalizado en outubro de 2009, e inaugurado o 29 de novembro do mesmo ano. O custo da construción foi de máis de 450 millóns de dólares, o segundo máis caro dos construídos para o mundial.

Utilización
-----------

Durante a disputa do Mundial de Fútbol Suráfrica 2010, o estadio foi a sede de cinco encontros da fase de grupos, un de oitavos de final e unha semifinal. Despois foi destinado a partidos de fútbol da liga de Suráfrica e da selección nacional, así como encontros de rugby e atletismo, entre outros acontecementos.

Copa do Mundo 2010
------------------

*Artigo principal**:* Copa Mundial de Fútbol de 2010.
### Partidos

O estadio Moses Mabhida albergou durante o campionato sete encontros: cinco encontros da fase de grupos, un de oitavos de final, e unha semifinal. Os partidos foron os seguintes:

| Data | Fase | Equipo |  | Resultado |  | Equipo | Espectadores |
| --- | --- | --- | --- | --- | --- | --- | --- |
| 13 de xuño | Primeira rolda | Alemaña | Alemaña | 4 - 0 | Australia | Australia | 62.660 |
| 16 de xuño | Primeira rolda | España | España | 0 - 1 | Suíza | Suíza | 62.453 |
| 19 de xuño | Primeira rolda | Países Baixos | Países Baixos | 1 - 0 |  | Xapón | 62.010 |
| 22 de xuño | Primeira rolda | Nixeria | Nixeria | 2 - 2 |  | Corea do Sur | 61.874 |
| 25 de xuño | Primeira rolda | Portugal | Portugal | 0 - 0 |  | Brasil | 62.712 |
| 28 de xuño | Oitavos de final | Países Baixos | Países Baixos | 2 - 1 | Eslovaquia | Eslovaquia | 61.962 |
| 11 de xullo | Semifinal | Alemaña | Alemaña | 0 - 1 | España | España | 60.960 |

Notas
-----

1. ↑  "Name changes proposed for Durban". *www.iol.co.za* (en inglés). Consultado o 2021-03-02.
2. ↑  "FIFA: Durban, "á vangarda" co seu precioso estadio para 2010". Arquivado dende o orixinal o 23 de outubro de 2013. Consultado o 10 de xuño de 2010.
3. ↑  Moderno e fermoso estadio mundialista abriu as súas portas[*Ligazón morta*]

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Estadio Moses Mabhida Modificar a ligazón no Wikidata*** |

### Outros artigos

* Copa Mundial de Fútbol de 2010

### Ligazóns externas

* Moses Mabhida Stadium na web de Durban
* Vista 360º

| * v
* c
* e
Copa Mundial da FIFA Suráfrica 2010 |
| --- |
| Grupos | 
* Grupo A
* Grupo B
* Grupo C
* Grupo D
* Grupo E
* Grupo F
* Grupo G
* Grupo H

 |
| Fase final | 
* Oitavos de final
* Cuartos de final
* Semifinais
* Terceiro e cuarto posto
* Final

 |
| Sedes | 
* Xohanesburgo
* Durban
* Cidade do Cabo
* Pretoria
* Porto Elizabeth
* Bloemfontein
* Polokwane
* Rustenburg
* Mbombela

 |
| Estadios | 
* Soccer City
* Moses Mabhida
* Cape Town Stadium
* Ellis Park
* Loftus Versfeld
* Nelson Mandela Bay
* Free State
* Peter Mokaba
* Royal Bafokeng
* Mbombela

 |

|  |  |
| --- | --- |
| Control de autoridades | 
* Wd: Q175289
* EBID: ID
* GeoNames: 7280901
* Structurae: 20022660

 |